text: 30-årig mand dræbt ved voldsomt frontalt sammenstød i nat
  17 december 2016 kl. 05.19
  En 30-årig mand fra Horsens blev natten til lørdag dræbt ved et voldsomt frontalt sammenstød på Allegade i Horsens. 
  Ulykken skete kort før kl. 04 på Allegade midt i Horsens, hvor to personbiler stødte sammen.
  En 25-årig mand fra Horsens mistede herredømmet over sin bil og kom over i den modsatte kørebane og ramte en anden bil med den 30-årige ved rattet.
  Det frontale sammenstød var så voldsomt, at den 30-årige blev dræbt på stedet. De pårørende er underrettet. Det oplyser Sydøstjyllands Politi lørdag morgen til TV SYD.
  
   Henrik Dam, vagtchef, Sydøstjyllands Politi: "Vores tekniske undersøgelser på ulykkesstedet tyder på, at den 25-årige har kørt med høj hastighed, da ulykken sker"
  - Vi har rutinemæssigt fået taget blodprøver af begge bilister. Den 25-årige er lørdag morgen til behandling for sine kvæstelser på sygehuset.  Vores tekniske undersøgelser på ulykkesstedet tyder på, at den 25-årige har kørt med høj hastighed, da ulykken sker, siger vagtchef Henrik Dam, Sydøstjyllands Politi, til TV SYD.
  Politiets jurist har lørdag formiddag vurderet, at der er grundlag for, at den 25-årige fremstilles i
  grundlovsforhør sigtet for uagtsom manddrab med krav om varetægtsfængsling. Det vil ske lørdag kl. 12 ved Retten i Horsens.
  
  